AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės viešosios bibliotekos turto pripažinimo nereikalingu arba netinkamu (negalimu) naudoti komisija pripažino netinkamu (negalimu) Molėtų rajono savivaldybei nuosavybės teise priklausantį ir šiuo metu Molėtų rajono savivaldybės viešosios bibliotekos patikėjimo teise valdomą turtą – sandėlį, esantį Molėtų r. sav., Luokesos sen., Žiūrų k., Žalioji g. 4. Administracija paruošė sprendimo projektą nurašyti nurodytą turtą, nes pastatas blogos būklės, fiziškai susidėvėjęs, teršia aplinką.

Molėtų rajono savivaldybės viešosios bibliotekos direktoriaus 2020 m. kovo 17 d. įsakymu Nr. V-05 „Dėl savivaldybės turto pripažinimo netinkamu (negalimu) Molėtų rajono savivaldybės viešosios bibliotekos funkcijoms vykdyti“ pastatas pripažintas netinkamu (negalimu) naudoti.

Parengto sprendimo projekto tikslas – pripažintą netinkamu (negalimu) naudoti Savivaldybei nuosavybės teise priklausantį turtą nurašyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės

2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą nurašyti Savivaldybės nekilnojamąjį turtą, pastatai bus išardyti, likviduoti ir sutvarkyta teritorija.

Neigiamų pasekmių nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Pastato išardymui ir likvidavimui reikalingos savivaldybės biudžeto lėšos – 1,3 tūkst. eurų.

**6. Vykdytojai, įvykdymo terminai**

Molėtų rajono savivaldybės viešoji biblioteka.